Den Vest-Sjællandske Avis, 1827-12-04
Oversigt over Dagens udenlandske Nyeheder. Den 17de November blev de Baieriske Stænders Forsamling høitideligt aabnet i München. Hs. Majestæt Kongen holdt følgende Tale til Forsamlingen, som Allerhøistsamme ikke oplæste af Papiret; men foredrog frit: Mine Elskede og Troe, Rigets Stænder. Taksigelse, undsigelig megen Taksigelse være Ham opoffret, Ham, som vi skylde saameget, saameget fortræffeligt; Ham, som vi skylde Constitutions Dokumentet; Ham, som var alle vores kiærlighedsfulde Fader. Saadant et Hierte som Hans vil neppe nogensinde oftere bevæge sig paa Thronen. Som jeg haaber vilde det være overflødigt, at jeg endnu skulde give Dem min Forsikkring om hvorledes jeg er findet, hvor stor en Ven jeg er af en lovmæssig Friehed, af Thronens Rettigheder og af en Statsforfatning, som beskytter ethvert enkelt Menneske, ligesom at jeg anseer Religionen for det væsentligste og at jeg vil ikke forsømme at soutinere de Rettigheder, som ere tilstaaede ethvert Religionspartie. Ved alle sine Fortrin er dog vor Statsforfatning ikke fri for Mangler, først Erfaringen viser meget; som Theorien ikke kan lære, og viseligen angiver Constitutionen selv Veien til at indføre Forbedringer i den. Meget godt er allerede skeet paa de forrige Landdage; meget blive endnu tilbage for os at giøre. Det har en skadelig Virkning, at der endnu ikke gives Landraad. Nogle Forandringer ere nødvendige, naar Rettenspleie og Administrationen skulle blive mindre kostbare og foraarsage mindre Skriverie og Tidspilde. Den ønskes med Varme at Skattedefinitivet bliver almindeligt og hurtigt indført, Retfærdigheden udkræver det ligesaavel som Love for Skattevæsnet hvorved Skatterne kunne fordeles paa en mere passende Maade; de Skattepligtige trænge til dem, men ikke Statskassen; thi Deficitet ved de løbende Udgifter er hævet og dog bliver en Hovedfæstning anlagt; Baiern besad een indtil Begyndelsen af dette Aarhundrede. Statsgieldens Afbetaling og Pensions-Amortisations=Anstalten gaae den Gang, som er foreskreven for dem og Financerne ere ordnede. Formaalet for den nye Toldforordning og for Culturloven er at beforde Handelen, Landvæsnet og at aabne nye Kilder for Haandteringerne. Den Tractat, som forhaabentligen vil blive afsluttet med Würtemberg, vil tilveiebringe en frie Bevægelse paa Grændserne. Man har kunne udrette betydelig for at forædle flere Grene af Landvæsenet og Fabrikerne, hvilket skyldes Stændernes Forsamlings høimodige Tilbud. Lovforslag angaaende disse og andre vigtige Gienstande, ligesom angaaende en nye Justisforfatning, som er bygget paa Offentlighed og mundtlig Procedure, og til en nye criminel Lovbog, vil jeg lade fremlægge ved mine Ministre til Forhandling og Sanction. Jeg stoler paa mine Elskede og Troe, Rigets Stænders Jndsigt Jeg forlader mig paa deres gode Villie, fjernet være al Egenkiærlighed; vort Formaal være Baierns, det af mig saa inderlig elskede Baierns Vel. Dog Velsignelsen kommer fra Gud. Da Talen fra Thronen, som havde gjort et kiendeligt dybt Jndtryk paa hele Forsamlingen, var sluttet, blev af Justitsministeren, Frieherre, von Zentner, den Eed oplæst, som Hs. Høihed Hertug Mar af Baiern, som nu da han var bleven myndig tog førstegang Sæde i Rigsraadernes Kammer, havde aflagt i Kongens Hænder. De øvrige nye Medlemmer aflagte Eden fra deres Sæder ifølge indenlandsk Ministeren Greve Armanspergs Opfordring. Denne Minister erklærede derpaa: at Sessionen var aabnet, og nu vendte Hs. Majestæt under de Tilstædeværendes, og paa Gaderne under Folkets Vivaraab tilbage til sin Residens. Man forventer at denne Session vil blive meget vigtig.